ᱫᱷᱚᱱᱚᱱᱡᱚᱭᱟᱱ ᱠᱤᱱ

ᱵᱷᱟᱱᱟᱫᱤᱞ ᱯᱩᱰᱤᱭᱟᱵᱷᱮᱛᱤᱞ ᱫᱷᱚᱱᱚᱱᱡᱚᱭᱟᱱ  (ᱡᱟᱱᱟᱢ-᱑᱓ ᱮᱯᱨᱤᱞ ᱑᱙᱓᱙ ᱥᱟᱞ) ᱟᱨ  ᱥᱟᱱᱛᱟ ᱫᱷᱚᱱᱚᱱᱡᱚᱭᱟᱱ  (ᱡᱟᱱᱟᱢ- ᱑᱒ ᱚᱜᱚᱥᱴ ᱑᱙᱔᱓ ᱥᱟᱞ) ᱫᱚ ᱵᱟᱨᱭᱟ ᱥᱤᱧᱚᱛ ᱠᱞᱟᱥᱤᱠᱟᱞ ᱰᱮᱱᱥ/ᱮᱱᱮᱡ ᱛᱤᱨᱤ-ᱯᱩᱨᱩᱥ ᱠᱟᱱᱟᱠᱤᱱ ᱾ ᱒᱐᱐᱙ ᱥᱟᱞ ᱨᱮ ᱯᱚᱫᱽᱢᱚᱵᱷᱩᱥᱚᱬ ᱥᱤᱨᱯᱷᱟ. ᱠᱤᱱ ᱟᱢᱮᱴ ᱟᱠᱟᱫᱟ ᱾ ᱵᱷᱳᱰᱟᱯᱷᱳᱱ ᱨᱮᱭᱟᱜ ᱟᱰᱵᱷᱮᱴᱮᱡᱽ ᱟᱥᱟ (Ahsa) ᱟᱨ ᱵᱟᱞᱟ (Bala) ᱨᱮᱦᱚᱸ ᱠᱤᱱ ᱠᱟ.ᱢᱤ ᱟᱠᱟᱫᱟ ᱾

 ᱱᱤᱡᱚᱨ ᱡᱤᱭᱚᱱ ᱛᱟ.ᱠᱤᱱ 
ᱵᱷᱤ.ᱯᱤ ᱫᱷᱚᱱᱚᱱᱡᱚᱭᱟᱱ ᱫᱚ ᱑᱗ ᱮᱯᱨᱤᱞ ᱑᱙᱓᱙ ᱥᱟᱞ ᱠᱮᱨᱚᱲ,ᱥᱤᱧᱚᱛ ᱨᱮᱭᱟᱜ ᱠᱟᱱᱱᱩᱨ ᱦᱚᱱᱚᱛ (Kannur District) ᱯᱟᱭᱟᱱᱩᱨ (Payyanur) ᱨᱮ ᱢᱟᱞᱟᱭᱟᱞᱤ ᱯᱳᱰᱩᱵᱷᱟᱞ (Malayali Poduval) ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱫᱚ ᱜᱷᱟᱨᱚᱸᱡᱽ ᱨᱮ ᱤᱨᱟ.ᱞ ᱟᱱᱟᱜ ᱜᱤᱫᱟ.ᱨ ᱛᱟᱦᱮᱸ ᱠᱟᱱᱟ ᱾ ᱡᱚᱠᱷᱚᱱ ᱠᱚᱞᱟᱠᱷᱮᱛᱨᱚ (Kalakshetra) ᱨᱤᱱᱤᱡ ᱠᱚᱛᱷᱚᱠᱚᱞᱤ ᱢᱟᱪᱮᱛ ᱜᱩᱨᱩ ᱪᱟᱱᱫᱩ ᱯᱟᱱᱤᱠᱠᱚᱨ (Chandu Panicker) ᱥᱟᱶ ᱧᱟᱯᱟᱢ ᱦᱩᱭᱮᱱᱟ, ᱟᱯᱟᱛ ᱛᱮᱫ ᱫᱚ ᱠᱚᱛᱷᱚᱠᱚᱞᱤ  ᱮᱱᱮᱡ ᱴᱨᱮᱱᱤᱝ ᱞᱟ.ᱜᱤᱫ ᱵᱷᱤ.ᱵᱟᱞᱟᱜᱳᱯᱟᱞᱚᱱ           
(V.Balagopalan) ᱥᱟᱶ ᱠᱚᱞᱟᱠᱷᱮᱛᱨᱚ ᱵᱷᱮᱡᱟ ᱞᱮᱫᱮᱭᱟ ᱾ ᱫᱷᱚᱱᱚᱱᱡᱚᱭᱟᱱ ᱫᱚ ᱕ ᱚᱠᱴᱚᱵᱚᱨ ᱑᱙᱕᱓ ᱥᱟᱞᱨᱮ ᱠᱚᱞᱟᱠᱷᱮᱛᱨᱚ ᱨᱮᱭ ᱵᱷᱩᱨᱛᱤ ᱞᱮᱱᱟ ᱟᱨ ᱑᱙᱕᱕ ᱠᱷᱚᱱ ᱑᱙᱖᱗ ᱦᱟ.ᱵᱤᱡ ᱯᱩᱭᱞᱩ ᱫᱷᱟ.ᱲ ᱨᱤᱱᱤᱡ ᱠᱚᱲᱟ ᱱᱟᱪᱚᱱᱤᱭᱟ. ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱱᱚᱣᱟ ᱠᱚᱞᱟᱠᱷᱮᱠᱛᱨᱚ ᱠᱷᱚᱱᱜᱮ ᱰᱮᱱᱥ ᱨᱮ ᱯᱳᱥᱴ ᱜᱨᱟᱡᱩᱭᱮᱴ ᱰᱤᱯᱞᱳᱢᱟ ᱰᱤᱥᱴᱤᱱᱠᱥᱚᱱ ᱥᱟᱶ ᱥᱟ.ᱛ ᱟᱠᱟᱫᱟᱭ, ᱚᱱᱟ ᱥᱟᱶᱛᱮ ᱨᱟᱡᱽᱟ.ᱨᱤ ᱥᱟᱬᱮᱥ ᱟᱨ ᱤᱠᱳᱱᱚᱢᱤᱠᱥ ᱨᱮᱦᱚᱸ ᱥᱚᱱᱮᱨ (BA) ᱰᱤᱜᱽᱨᱤ ᱥᱟ.ᱛ ᱟᱠᱟᱫᱟᱭ ᱾

 ᱥᱟᱱᱛᱟ ᱫᱷᱚᱱᱚᱱᱡᱚᱭᱟᱱ  ᱫᱚ ᱑᱒ ᱚᱜᱚᱥᱴ ᱑᱙᱔᱓ ᱥᱟᱞᱨᱮ ᱢᱟᱞᱮᱥᱤᱭᱟ ᱢᱟᱞᱟᱭᱟᱱᱤ ᱱᱮᱨ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ,ᱛᱟᱭᱚᱢ ᱟᱭᱚ-ᱵᱟᱵᱟ ᱥᱟᱶᱛᱮ ᱠᱮᱨᱚᱲ ᱛᱮᱠᱚ ᱨᱩᱣᱟ.ᱲ ᱦᱮᱡ ᱞᱮᱱᱟ ᱾ ᱜᱷᱟᱨᱚᱸᱡᱽ ᱨᱮ ᱟᱡᱫᱚ ᱛᱮᱥᱟᱨ ᱟᱱᱟᱜ ᱜᱤᱫᱟ.ᱨ ᱛᱟᱦᱮᱸ ᱠᱟᱱᱟᱭ | ᱜᱤᱫᱟ.ᱨ ᱠᱷᱚᱱᱜᱮ ᱟᱡ ᱫᱚ ᱯᱨᱚᱛᱤᱵᱷᱟᱵᱟᱱ ᱛᱟᱦᱮᱸ ᱠᱟᱱᱟᱭ,ᱚᱱᱟᱛᱮ ᱟᱭᱚ-ᱵᱟᱵᱟ ᱠᱤᱱ ᱰᱮᱱᱥ ᱨᱮ ᱜᱚᱨᱚᱡᱽ ᱧᱮᱞᱛᱮ,ᱮᱱᱮᱡᱽ ᱟᱨ ᱥᱤᱠᱷᱱᱟ.ᱛ ᱞᱟ.ᱜᱤᱫ ᱥᱤᱧᱚᱛ ᱫᱤᱥᱚᱢ ᱛᱮ ᱵᱷᱮᱡᱟ ᱠᱮᱫᱮᱭᱟᱠᱤᱱ ᱾ ᱟᱡᱟᱜ ᱤᱨᱟ.ᱞ ᱥᱟᱞ ᱩᱢᱮᱨ ᱨᱮ ᱠᱟᱞᱚᱠᱷᱮᱥᱛᱨᱚ (Kalakshetra) ᱨᱮ ᱵᱷᱩᱨᱛᱤ ᱞᱮᱫᱮᱭᱟᱠᱚ ᱾ 
ᱛᱟᱭᱚᱢ ᱱᱚᱸᱰᱮ ᱠᱷᱚᱱᱜᱮ ᱟᱡᱟᱜ ᱥᱚᱱᱮᱨ ᱟᱨ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱥᱟ.ᱛ ᱠᱮᱫᱟᱭ ᱾ ᱟ.ᱠᱤᱞᱢᱟᱱ ᱫᱚ 'ᱵᱷᱟᱨᱚᱛᱱᱟᱴᱭᱚᱢ' ᱮᱱᱮᱡᱽ ᱨᱮ ᱰᱤᱥᱴᱤᱱᱠᱥᱚᱱ ᱥᱟᱶ ᱥᱟ.ᱛ ᱟᱠᱟᱫᱟᱭ ᱥᱟᱶᱛᱮ ᱠᱚᱛᱷᱚᱠᱚᱞᱤ ᱟᱨ ᱠᱟᱨᱱᱟᱴᱤᱠ ᱢᱤᱸᱣᱡᱤᱠ ᱦᱚᱸᱭ ᱥᱮᱬᱟ ᱞᱮᱫᱟ ᱾ ᱠᱚᱞᱟᱠᱷᱮᱥᱛᱨᱚ ᱨᱮ ᱑᱙᱕᱕  ᱠᱷᱚᱱ ᱑᱙᱖᱖ ᱦᱟ.ᱵᱤᱡ ᱯᱩᱭᱞᱩ ᱫᱷᱟ.ᱲ ᱨᱤᱱᱤᱡ ᱠᱩᱲᱤ ᱱᱟᱪᱚᱱᱤᱭᱟ. ᱛᱟᱦᱮᱸ ᱠᱟᱱᱟ ᱾

ᱟ.ᱠᱤᱱ ᱨᱤᱱ ᱫᱚ ᱵᱟᱨᱭᱟ ᱠᱚᱲᱟ ᱫᱤᱫᱟ.ᱨ ᱢᱮᱱᱟᱜ ᱠᱤᱱᱟ ᱾ ᱥᱚᱱᱡᱚᱭ ᱫᱚ ᱢᱟᱨᱟᱝ -ᱟᱭ, ᱭᱩ.ᱮᱥ.ᱮ(USA) ᱢᱮᱱᱟᱭᱟ ᱾ ᱦᱩᱰᱤᱧᱤᱡᱽ ᱫᱚ ᱥᱚᱛᱭᱚᱡᱤᱛ,ᱢᱤᱫ ᱚᱴᱳᱢᱳᱵᱟᱭᱤᱞ ᱯᱷᱳᱴᱳᱜᱨᱟᱯᱷᱚᱨ ᱟᱨ ᱰᱮᱱᱥᱚᱨ ᱮᱨᱟ-ᱩᱨᱩ ᱠᱚ ᱥᱟᱶ ᱪᱮᱱᱱᱟᱭ,ᱥᱤᱧᱚᱛ ᱨᱮ ᱜᱤᱨᱟ.ᱵᱟᱥ ᱟᱠᱟᱱᱟᱭ ᱾

 ᱥᱤᱨᱯᱷᱟ.ᱠᱚ 
ᱟᱭᱢᱟ ᱜᱚᱴᱟᱝ ᱥᱤᱨᱯᱷᱟ. ᱠᱤᱱ ᱟᱛᱟᱝ ᱟᱠᱟᱫᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ 
᱒᱐᱐᱙ ᱥᱟᱞᱨᱮ, ᱯᱚᱫᱽᱢᱚ ᱵᱷᱩᱥᱚᱬ ᱥᱤᱨᱯᱷᱟ.,ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾
᱒᱐᱐᱙ ᱥᱟᱞᱨᱮ, ᱱᱨᱤᱛᱭᱟ ᱨᱟᱛᱷᱱᱟᱠᱟᱨᱟ, ᱠᱞᱮᱵᱷᱮᱞᱟᱸᱰ, ᱭᱩ.ᱮᱥ.ᱮ ᱨᱮ  ᱾
 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Dhananjayans